இது புதுக்கோட்டையின் மன்னர் வம்சத்தினருக்கு சொந்தமான பூஜை வீடாகும். நகரின் மையத்தில் அமைந்த மிகவும் பழமையான திருக்கோவில் ஆகும். மன்னர் வம்சத்தினர் மட்டும் வழிபட்டு வந்த இந்த ஆலயம் சில ஆண்டுகளுக்கு முன்பிருந்து வியாழக்கிழமைகளில் மட்டும் பொது மக்கள் வழிபாட்டிற்காக திறக்கப்படுகிறது.இங்கு அரச குருவாகிய ஸ்ரீ சதாசிவ பிரம்மம் அவர்களின் திருக்கரத்தால் அள்ளிக்கொடுத்த உபதேச திருமண் இன்றும் இருக்கிறது.இங்குள்ள மூலவர் தெட்சிணா மூர்த்தி ,அம்பாள் , சணகாதி முனிவர்கள் சிலைகள் வெள்ளியால் ஆனது. எல்லா சிவாலயங்களிலும் தெற்கு பிரகாரத்தில் மூலமாக அமர்ந்து அருள்பாலிக்கும் தெட்சிணா மூர்த்தி மூலமூர்த்தியாய் அமர்ந்து அருள்பாலிக்கும் தலம் புதுக்கோட்டை பழைய அரண்மனை வளாகம் மற்றும் நெல்லை மாவட்டத்தில் உள்ள புளியறையில் அமைந்த கோவில் மட்டுமே ஆகும்.தமிழ்நாட்டில் வேறு எங்கும் தனிக்கோவில் இல்லை.இக்கோவில் வந்த பிறகே புதுக்கோட்டை எல்லா வளங்களும் பெற்று சிறப்புற்றதாகவும் முன்னோர்கள் கூறுகின்றனர்.

தெட்சிணா மூர்த்தி கோவில்
அமைவிடம்
புதுக்கோட்டை கோவில்களின் வரலாறு
சிறப்புகள்